BECL จ้าง CK ซ่อมแซมโครงสร้างทางพิเศษอุดรรัถยา
BECL จ้าง CK ซ่อมแซมโครงสร้างทางพิเศษอุดรรัถยา วงเงิน 25.58 ลบ.
6 พ.ย. 2558

บริษัท ทางด่วนกรุงเทพ จำกัด (มหาชน) หรือ BECL ระบุว่า ที่ประชุมคณะกรรมการบริษัทเมื่อวานนี้ (6 พ.ย.) อนุมัติให้บริษัท ทางด่วนกรุงเทพเหนือ จำกัด ซึ่งเป็นบริษัทย่อย ดำเนินการซ่อมแซมโครงสร้าง ทางพิเศษอุดรรัถยา (แจ้งวัฒนะ-เชียงราก) รอบที่ 3 ในวงเงิน 25,580,531.00 บาท ซึ่งไม่รวมภาษีมูลค่าเพิ่ม (VAT)
โดยขนาดรายการของบริษัทย่อยคิดเป็น 0.12% ของมูลค่าสินทรัพย์ที่มีตัวตนสุทธิตามงบการเงินรวมของบริษัทและบริษัทย่อย ณ วันที่ 30 มิถุนายน 2558 โดยว่าจ้างบริษัท ช.การช่าง จำกัด (มหาชน) หรือ CK ซึ่งเป็นผู้ถือหุ้นรายใหญ่ของบริษัท เข้าดำเนินการ จึงถือเป็นการเข้าทำรายการที่เกี่ยวโยงกัน